**Lietošanas instrukcija: informācija lietotājam**

**Hepeel tabletes**

Homeopātiskas zāles

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

1. Saglabājiet šo instrukciju! Iespējams, ka vēlāk to vajadzēs pārlasīt.
2. Ja Jums nepieciešama papildus informācija vai padoms, vaicājiet farmaceitam.
3. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā Skatīt 4. punktu.
4. Ja Jūsu veselības stāvoklis pasliktinās vai neuzlabojas pēc 4 nedēļām, Jums jāsazinās ar savu ārstu.

**Šajā instrukcijā varat uzzināt**:

1. Kas ir Hepeel tabletes un kādam nolūkam to lieto

2. Kas Jums jāzina pirms Hepeel tabletes lietošanas

3. Kā lietot Hepeel tabletes

4. Iespējamās blakusparādības

5 Kā uzglabāt Hepeel tabletes

6. Iepakojuma saturs un cita informācija

**1. Kas ir Hepeel tabletes un kādam nolūkam to lieto**

Hepeel tabletes ir homeopātiskas zāles primāru un sekundāru aknu darbības traucējumu terapijai; aknu bojājumiem.

**2. Kas Jums jāzina pirms Hepeel tabletes lietošanas**

**Nelietojiet Hepeel tabletes šādos gadījumos:**

- ja Jums ir alerģija pret *Silybum marianum* vai pret kādu no kurvjziežu dzimtas augiem vai, ja ir paaugstināta jutība pret hinīnu vai kādu citu (6. punktā minēto) šo zāļu sastāvdaļu.

Jau esošas aknu slimības gadījumā vai, ja agrāk vai vienlaikus ir lietotas hepatotoksiskas vielas, pirms Hepeel tabletes lietotošanas jākonsultējas ar ārstu.

**Citas zāles un Hepeel tabletes**

Mijiedarbība ar citām zālēm nav novērota.

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Hepeel tabletes kopā ar uzturu un dzērienu**

Mijiedarbība nav novērota.

**Grūtniecība un barošana ar krūti**

Hepeel tabletes nedrīkst lietot grūtniecības un krūts barošanas periodā.

**Transportlīdzekļu vadīšana un mehānismu apkalpošana**

Hepeel neietekmē spējas vadīt transportlīdzekļus un apkalpot mehānismus.

**Hepeel tabletes satur laktozi**

Ja ārsts ir teicis, ka Jums ir kāda cukura nepanesība, pirms lietojiet šīs zāles, konsultējieties ar ārstu.

**3. Kā lietot Hepeel tabletes**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

Pieaugušajiem un bērniem no 12 gadu vecuma: Parasti lieto pa 1 tabletei 3 reizes dienā, izšķīdinot tableti mutē.

Par Hepeel tabletes lietošanas ilgumu vaicājiet savam ārstam. Terapija parasti ilgst 1 – 2 mēnešus.

Piezīme: Ja zāles tiek lietotas ilgāk par 4 nedēļām, jākontrolē aknu funkciju raksturlielumi.

**Ja esat lietojis Hepeel tabletes vairāk nekā noteikts**

Nav ziņojumu par pārdozēšanas gadījumiem.

**Ja esat aizmirsis lietot Hepeel tabletes**

Nelietojiet dubultu devu, lai aizvietotu aizmirsto devu.

**Ja Jūs pārtraucat lietot Hepeel tabletes**

Ja Jums ir kādi jautājumi par šo zāļu lietošanu, jautājiet savam ārstam vai farmaceitam.

**4. Iespējamās blakusparādības**

Tāpat kā visas zāles,šīs zāles var izraisīt blakusparādības, kaut arī ne visiem tās izpaužas.

Retos gadījumos pēc hinīnu saturošu zāļu lietošanas iespējamas paaugstinātas jutības reakcijas, piemēram, ādas alerģiskas reakcijas un drudzis. Šajos gadījumos jākonsultējas ar ārstu.

Piezīme: Iespējama sensibilizācija pret hinīnu vai hinidīnu.

Ir bijuši atsevišķi ziņojumi par paaugstinātu aknu enzīmu (transamināžu) aktivitāti un bilirubīna līmeņa paaugstināšanos serumā līdz pat zāļu inducētai dzeltei (ar zāļu lietošanu saistīts toksisks hepatīts) terapijas laikā ar struteni saturošām zālēm. Simptomi normalizējās vai samazinājās, pārtraucot zāļu lietošanu.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: [www.zva.gov.lv](http://www.zva.gov.lv/../?id=613&sa=613&top=3).

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Hepeel tabletes**

Uzglabāt bērniem neredzamā un nepieejamā vietā.

Nelietot pēc derīguma termiņa beigām, kas norādīts uz kastītes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Zālēm nav nepieciešami īpaši uzglabāšanas apstākļi.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko** **Hepeel tabletes satur:**

1. 1 tablete satur aktīvās vielas:

|  |  |  |
| --- | --- | --- |
| Lycopodium clavatum | D3 | 30 mg |
| Chelidonium majus | D4 | 30 mg |
| Cinchona pubescens | D3 | 30 mg |
| Myristica fragrans | D4 | 30 mg |
| Silybum marianum | D2 | 15 mg |
| Phosphorus | D6 | 15 mg |
| Veratrum album | D6 | 60 mg |
| Citrullus colocynthis | D6 | 90 mg |

1. Citas sastāvdaļas ir: laktozes monohidrāts, magnija stearāts.

**Hepeel tabletes ārējais izskats un iepakojums:**

Iepakojumā pa 50 tabletēm.

Hepeel tabletes ir baltas līdz oranži baltas tabletes ar atsevišķiem oranžas krāsas punktiem.

Tabletes irapaļas un plakanas ar noslīpinātu šķautni.

**Reģistrācijas apliecības īpašnieks un ražotājs:**

Biologische Heilmittel Heel GmbH

Dr.-Reckeweg-Str. 2-4,

76532 Baden-Baden

Vācija

**Izplatītājs:**

UAB "Farmahelis"

Partizanų g. 198-5

50324 Kaunas

Lietuva

Šī lietošanas instrukcija pēdējo reizi pārskatīta 05/2015